Hans Ots

Hans Ots (5. detsember 1921 Tallinn – 12. veebruar 2018https://www.geni.com/people/Hans-Ots/6000000027669742316) oli eesti tehnikateadlane ja insener.Eesti teaduse biograafiline leksikon, 3. köide

Elulugu
Hans Ots on ettevõtja poeg.

Ta lõpetas 1941. aastal Tallinna Reaalkooli, õppis mehaanika tehnoloogiat aastatel 1941–1943 Tallinna Tehnikaülikoolis, 1946–1948 Karlsruhe Tehnikaülikoolis ja 1950–1952 Melbourne'i Ülikoolis, sooritas 1959 inseneri kutseeksamid The Institution of Engineers, Australia juures, tehnikamag (1986, Melbourne'i Ülikool), väitekiri "Carbon producing volatile burner". Oli 1950–1981 Austraalias Victoria osariigi Riikliku Elektrikomisjoni teenistuses: 1950–1952 kõrgepingeseadmete operaator, 1952–1959 Richmondi elektrijaamas insener, aastast 1959 kütusevarustuse ning varustuspoliitika ja arendusosakonna insener ja peainseneri assistent. Hiljem tegutses peamiselt tehnilise nõustajana, oli ka Londoni Marine Tribunali ekspert.

Teadustöö
Uurimisvaldkond: tahkekütuste töötlemise tehnoloogia ja transport. Selgitanud solaarselt kuivatatud pruunsöelobri sobivust elektrijaamade kütteks, täiustanud tsemendiklinkri püstahjus põletamise tehnoloogiat, konstrueerinud söebriketi laadimisvahendeid, uurinud söebriketi isesüttimise vältimise võimalusi, arendanud pruunsöebriketi suuremahulise laevatamise põhimõtteid, osalenud söebriketi vedude korraldamisel Austraaliast ja Euroopast Jaapanisse ja Lõuna-Koreasse. The Institution of Engineers, Australia aastaauhind parimale mehaanikatehnika teaduspublikatsioonile (1966). 7 teaduspublikatsiooni, 3 Austraalia patenti.

Teoseid
 Combustion of brown coal briquettes in industrial installations (kaasautor). // Mech. & Chem. Eng Trans. of the Institution of Engineers, Australia MC2 (1966) 1
 Auxilary fuel for power stations, the solar dried brown coal slurry option (kaasautor). // S.E.C. Report No SO/81/27
 Control of self heating in bulk shipment of briquettes – case histories (kaasautor). // 5th Australian Coal Sci. Conf. The University of Melbourne, 30.11–2.12 1992. Melbourne, 1992

Viited

Kirjandus


Välislingid
http://isik.tlulib.ee/index.php?id=2638

Kategooria:Austraalia teadlased
Kategooria:Eesti insenerid
Kategooria:Eesti tehnikateadlased
Kategooria:Tallinna Reaalkooli vilistlased
Kategooria:Melbourne'i Ülikooli vilistlased
Kategooria:Eestlased Austraalias
Kategooria:Sündinud 1921
Kategooria:Surnud 2018